Document ID: /roh_data/filtered/fineweb-2-filterrobots_roh.jsonl.gz/73955

En la citad da Berna hai dà – gia ditg avant il moviment internaziunal cunter rassissem «black lives matter» – grondas debattas sur dal num da la mastergnanza «Zunft zum Mohren».
Uss finalmain ha la mastergnanza dà suenter al squitsch che vegniva surtut da vart sanestra, e midà ses num sin mastergnanza dals schneders: «Zunft zur Schneidern».
Betg be il num duai vegnir midà, er la vopna cun il simbol colonial d'in sclav nair, che penda vi da la chasa burgaisa amez la citad veglia da Berna.
Nus discurrin sur da quest midament da num e l'istorgia da questa mastergnanza, che va enavos fin il 14avel tschientaner e ch'a er anc ozendi a Berna bundant 1'000 commembras e commembers.